গৌড়েশ্বর নদী বাঁধে ২০০ ফুট ফাটল, হুড়হুড় করে জল ঢুকছে চাষের জমিতে

উত্তর ২৪ পরগনা: সুন্দরবনের গৌড়েশ্বর নদী বাঁধে ২০০ ফুট ফাটল। বড় ক্ষতির আশঙ্কায় মাথায় হাত পড়েছে কৃষককের। উত্তর ২৪ পরগনার (North 24 Parganas) বসিরহাট মহকুমার হিঙ্গলগঞ্জ ব্লকের রূপোমারি গ্রাম পঞ্চায়েতের হলদা বাঁশতলায় আতঙ্কে কাঁটা গ্রামবাসীরা। ঘোগা দিয়ে হুড়হুড় করে জল ঢুকতে শুরু করেছে চাষের জমিতে। একাধিক জায়গা থেকে নোনা জল ঢুকে জলের তলায় চাষের জমি। বিরাট ক্ষতির আশঙ্কায় কৃষকরা। স্থানীয়দের দাবি দ্রুত নদীর বাঁধ মেরামতের কাজ শুরু করা হোক।

এ বিষয়ে হিঙ্গলগঞ্জের বন ও ভূমির কর্মদক্ষ সুরজিৎ বর্মন জানান, “আমরা ইরিগেশন দফতরের কাছে জানিয়েছি। তিন থেকে চার বছর ধরে কেন্দ্রের বঞ্চনার জেরে আমরা মেরামতির কাজ করতে পারছি না। রূপোমারি গ্রাম পঞ্চায়েতের হালদার মোড়ে যে ঘোগা তৈরি হয়েছে সেটা দ্রুত মেরামতের ব্যবস্থা করা হবে।

আরও পড়ুন: নভেম্বরের প্রথম সপ্তাহেই এসএসসি-র ফল প্রকাশ!

অন্যদিকে, হিঙ্গলগঞ্জের বিধানসভা কমিটির কনভেনার অভিজিৎ দাস তিনি অভিযোগ, “কেন্দ্র নদীবাঁধের জন্য কংক্রিটের বাঁধ তৈরির টাকা দেয় ইরিগেশন দফতরকে। কিন্তু তারা হিসাব দেয় না। হিসাব দিলে টাকা পাবে। তাঁর আরও অভিযোগ, রূপোমারি গ্রাম পঞ্চায়েতের প্রধান, পঞ্চায়েত সমিতির সভাপতি এরা টাকা লুটে নিয়েছে। ২৬এর নির্বাচনে মমতার বিসর্জন হবে।

দেখুন অন্য খবর